description: Целта е утре хората да имат пълен достъп до домовете си

title: Най-опасната цистерна напуска Хитрино

maintext:
На деветия ден след трагедията в Хитрино продължава изтеглянето на дерайлиралите вагони. Очаква се днес да бъде изкарана най-проблемната цистерна, която беше тампонирана и изпускаше газ.
Пред журналисти министърът на вътрешните работи в оставка Румяна Бъчварова посочи, че има общо два вагона с газ, които трябва да бъдат изправени, допълнително източени и след това изтеглени.
„Денят, в който жителите ще имат пълен достъп, ще се определи от времето, в което ще се справим с тази най-трудна в момента задача“, обясни тя и допълни: „Досега сроковете ги определяхме в седмици, после в дни, сега вече говорим в часове“.
По думите ѝ е възможно още във вторник хората да влязат в домовете си.
Очаква се и прокуратурата да се произнесе за причините довели до инцидента. Днес разследващите приключват работата си на терен и се прехвърлят в каменната кариера, където се съхраняват цистерните. Няма случаи на кражби и посегателства в Хитрино Около 120 полицаи охраняват селото на денонощие
След среща на представители на кризисния щаб и жители на селото стана ясно, че все още няма яснота дали евакуацията ще бъде отменена утре. Пожарната също не даде гаранции дали ще успее да приключи операцията в рамките на днешния и утрешния ден.
„Съгласно плана, който сме разработили, би трябвало утре да сме вдигнали и последната опасна цистерна и да започнем процеса по допускането на хората, при условие, че не излезе нещо непредвидено“, каза шефът на пожарната гл. комисар Николов.
Ако нещата се развият по план, хората ще бъдат допуснати да се върнат в селото. Преди това екипи на енергото и ВиК ще направят последни огледи.
Пред bTV хората споделиха, че се притесняват дали от обгазяването ще има някакви последици за тях.
Вижте повече във видеото:
Вчера, макар и трудно, бяха правени огледи на разрушенията. Хората влизаха в домовете си с експерти, които описваха щетите от инцидента. Властите допускат жителите на селото контролирано, за да нагледат домовете и животните си.
Днес този прозорец е от 9:30 до 12:00 ч. „Ние бързаме бавно, всичко трябва да бъде внимателно направено, без никакви прибързани действия. Хората вече са изморени и най-малката грешка може да коства много“, предупреди шефът на пожарната гл. комисар Николай Николов.
Как живеят евакуираните хора и каква е версията за инцидента на един бивш машинист – вижте във видеото:


description: Не съм против модернизацията, но това трябва да става в съответствие със закона и чрез ефективно използване на средствата

title: Кристиан Вигенин: Убеден съм че става дума за отклоняване на средства в МВнР

maintext:
Във връзка с поръчката на нови телефонни централи от МВнР Кристиян Вигенин заяви, че е убеден съм, че в случая става дума за отклоняване на средства. Това обаче трябва да бъде доказано, заяви в предаването „Лице в лице” депутатът от БСП и бивш външен министър.
Той допълни, че не е против модернизацията, но това трябва да става в съответствие със закона и чрез ефективно използване на средствата.
Даниел Митов: Очевидно лъжата се е превърнала в устойчива политика на БСП
Телефонната централа в Лондон е сменена по времето на Вигенин на същата цена, като тази, за която той твърди, че е висока
„Очаквах Митов вместо да се обяснява с предишни министри, да вземе да поразрови какво се случва в неговото министерство и да се разграничи от това, което се е случило, защото става въпрос за доста различна ситуация”, коментира Вигенин твърденията, че по негово време за посолството ни в Лондон е била закупена същата телефонна централа на също толкова високи цени.
„Тогава е било по пилотен проект за една централа, която е инсталирана по времето на г-н Митов, кога точно е закупена не мога да кажа, защото не помня.
Насочил съм вниманието на прокуратурата и към тази сделка, много държа тя също да бъде проверена, както и цената й, и хората, които са отговорни и чиито подписи стоят под тази сделка, да бъдат наказани също, ако се докаже, че наистина цената е завишена”.
Оказва се, че и зад гърба на министъра понякога се правят неща, които се разминават с добрите практики и с това какво наистина е необходимо и на каква цена то трябва да бъде реализирано, допълни Вигенин.
„Възмутителното в този случай, за който аз подадох сигнал е, че МВнР се разбързва в деня след като премиерът е обявил своята оставка да усвои тези пари, които тогава все още не са били по сметките на министерството. В случая говорим за 14 централи на стойност стотици хиляди левове и не мога да се съглася, че това е в съответствие със закона.
Ако това беше изцяло законосъобразно, не виждам причина да спрат плащанията. В момента, в който прокуратурата е поискала информация, плащанията са спрени.
ДАНС и прокуратурата очевидно са намерили достатъчно информация, която да позволи в петък да минат в следващата фаза – досъдебно производство”.
По думите на Вигенин, въпросната централа в онлайн магазин струва 1000 евро.
"Това е техниката, защитата става не чрез хардуера, а чрез самия софтуер. Разполагам и с фактури, нарочно не ги показвам, по различен начин са натъкмявани тези 30 и няколко хиляди, за да излезе под прага на 70-те хиляди, които изискват обществената поръчка", заяви Вигенин и допълни, че има допълнителни сведения, които е готов да предостави на прокуратурата.
"Чудя се как Митов ще гледа хората в очите, при положение че в посолствата карат коли на по 10-15 години, нямат пари за зимни гуми, командировъчните не са увеличавани от 2009 година и пръскаме стотици хиляди.
Такова унижение не е преживявало МВнР скоро – да принуждаваш посланици да участват в една корупционна схема, предстои това да бъде доказано, но разчитам това да се случи. Информацията до момента показва, че нарушения има", каза Кристиан Вигенин.
В коментар на възможността за съставяне на правителство с мандата на Реформаторския блок депутатът от БСП каза: "Тези хора бяха изгонени от хората през вратата и сега се опитват да влязат през прозореца".
По думите му такова правителство е лишено от всякаква логика.
„Самият ГЕРБ заяви, че са загубили доверие, че трябва да се върви към избори и сега даваме управлението на Реформаторския блок, който ще излъчи министър-председател, който не знам какво трябва да направи, за да спечели доверието на хората. Това не е конкурс за работа".
Какво още заяви Кристиан Вигенин - вижте във видеото:

fasttext_language: bg


description: Около процент разлика между управляващите и опозицията

title: Изборна драма в Македония

maintext:
И двете основни партии в Македония твърдят, че са спечелили изборите. По последни данни управляващата консервативна партия ВМРО-ДПМНЕ води с минималния 1% пред опозиционния Социалдемократически съюз на Македония.
При над 90% обработени резултати дясноцентристката ВМРО на бившия премиер Никола Груевски е спечелила 37,9 процента от гласовете, а социалдемократите на Зоран Заев - 36,6 на сто. В реални гласове обаче разликата е повече от 10 хиляди гласа.
Въпреки това според наблюдателите на място резултатите са твърде близки, за да бъдат обявени крайните победители. Това отлага и изчисляването на броя на депутатските мандати на всяка партия.
Изборите в Македония през призмата на Тетово
Колко безсмислен е спорът за двата езика – македонския и албанския, личи на пазара в града, където всички говорят не по два, а по пет езика
Световните агенции отбелязват, че ситуацията в Македония остава сложна и след изборите, които имат за цел да сложат край на продължаващата от две години политическа криза.


description: Той е намерен в безсъзнание на улицата от минувачи

title: На 80 години в Москва почина внукът на Сталин

maintext:
На 80-годишна възраст в Москва почина внукът на Йосиф Сталин - Евгений Джугашвили, предаде ТАСС. Джугашвили беше гражданин на Русия и на Грузия, живееше в Москва и в Тбилиси.
По сведения на столичната служба за спешна помощ Джугашвили е починал на улица близо до дома му в Москва. Намерили го в безсъзнание минувачи, които повикали помощ, но пристигналите медици не успели да го спасят. Не се съобщават възможни причини за смъртта.
РИА Новости напомня, че вчера, 21 декември, в Москва почитатели на Сталин отбелязаха поредната годишнина от рождението на вожда, като полагаха цветя пред гроба му край стената на Кремъл.
Евгений Джугашвили е роден на 10 януари 1936 г. в Урюпинск в семейството на по-големия син на Сталин - Яков Джугашвили и Олга Голишева. Учи в Калининското суворовско училище и Военновъздушната инженерна академия "Жуковски".
Работи в конструкторското бюро "Корольов", участва в подготовката и изстрелването на космически кораби от космодрума Байконур, в това число на кораба на Юрий Гагарин.
По-късно се заема с военна история, защитава кандидатска дисертация, става професор, преподава във военни академии 25 години. На 55 години се пенсионира с чин полковник.
След 1991 г. се включва в руската и грузинската политика като активист на комунистическото движение. Завежда съдебни дела срещу различни медии, защитавайки честта на дядо си. През 2015 г. пише книга със спомени "Моят дядо - Сталин. Той е светец!" и изпълнява ролята на вожда във филм за баща си Яков.


description: В парламента влизат общо шест партии

title: Социалдемократите печелят изборите в Румъния с двойна преднина

maintext:
Социалдемократите победиха с исторически резултат на вчерашните парламентарни избори в Румъния, след като заложиха на популистки национализъм в предизборната си кампания.
След преброяване на над 98% от гласовете Социалдемократическата партия (СДП) печели 46,15% от гласовете, Национално-либералната (НЛП) – 20,21%, Съюзът за спасение на Румъния – 8,5%, Демократичният съюз на унгарците в Румъния – 6,58%, Алиансът на либералите и демократите (АЛДЕ) – 5,57%, а Партия „Народно движение“ – 5,3%.
Така в парламента влизат общо шест партии.
Социалдемократическата партия в Румъния печели парламентарните избори
Тя получава 45,8% от гласовете
СДП получава 45,25% от гласовете в Сената и 45,09% в Камарата на депутатите, съобщи зам.-председателят на Централното избирателно бюро Мариан Мухулец, позовавайки се на частичните резултати. НЛП пък получава 20,32% в Сената и 19,96% в Камарата на депутатите.
СДП постигна категорична победа, като обеща на избирателите да напомпа милиарди евро в увеличения на заплатите и намаляване на данъците. Името на бъдещия премиер обаче остава загадка, коментира в. „Файненшъл таймс“.
Сред номинациите, смятани за „много вероятни“, изданието посочва вицепремиера Василе Дънку, когото определя като „реформистки настроен член на СДП“, а също така бившия премиер Виктор Понта и лидера на партията Ливиу Драгня. Номинирането на Драгня или Понта обаче може да не бъде одобрено от президента Клаус Йоханис, който изключи назначаването на премиер, обект на разследване за корупция.
В Румъния избират парламент
Последните социологически проучвания сочат убедителна преднина за Социалдемократическата партия
Срещу Виктор Понта са повдигнати обвинения, а Драгня беше осъден за изборни измами през април, напомня британският финансов всекидневник.
Предварителните резултати показват значително възвръщане на позициите за СДП година след като бившият ѝ лидер Понта подаде оставка, преследван от обвинения в пране на пари, фалшифициране на документи и данъчни измами – обвинения, които той отхвърля, отбелязва „Файненшъл таймс“.
Очаква се новият кабинет да бъде одобрен до Коледа.


title: Информират ни за авария в метрото до минута

maintext:
След аварията в столичното метро от понеделник, когато стотици хора останаха блокирани на пероните без никаква информация, нов стандарт предвижда да ни информират до минута.
Какво трябва да знаем, ако стане авария в метрото?
При инцидент с мотриса отговорността за евакуацията на пътниците е на машиниста, който трябва да докара влакчето до станцията. Той трябва да се обади и на ръководител-движение, който да уведоми пътниците за създалата се ситуация максимално бързо.
Пътници предлагат вратите на мотрисите да могат да се отварят и от тях, а не само от машиниста.
Ако аварията е на перона освен аварийните изходи, пътниците ще могат да се евакуират и през буферните паркинги.
Ако влакчето не може да помръдне от тунела между станциите, пътниците се спасяват по т.нар. служебна пътека.
Под земята е твърде вероятно мобилните телефони да нямат обхват. В случай на авария всеки пътник може да се свърже с машиниста като натисне обозначения бутон в мотрисата.
Наскоро разговорното устройство е позволило да се извика линейка за жена, която припаднала между станциите.


title: Кристалина Георгиева показа трагедията в Хитрино през обектива на Ладислав Цветков

maintext:
Директорът на Световната банка Кристалина Георгиева (@KGeorgievaEU) използва снимките на фотографа на btvnovinite.bg Ладислав Цветков, за да разкаже на света за трагедията в Хитрино.
В профила си в „Туитър” Георгиева сподели туита на сайта ни:
Трагедията в Хитрино отблизо. Вижте мащаба на станалото през обектива на Ладислав Цветков тук --> https://t.co/dmayqpptOt — bTV Новините (@btvnovinite) December 10, 2016
В поредицата кадри, направени от нашия колега, са събрани трагедията, мъката и ужаса на хората от Хитрино.


description: Проблемът е в сръбските власти, а не в българската гранична полиция, съобщиха от МВР

title: Километрични опашки от камиони затрудняват движението при „Калотина”

maintext:
Километрични опашки от камиони са се образували на сръбска територия на границата при „Калотина”. Колоната от тирове е около десет километра. Някои от шофьорите казват, че за да изминат два километра до границата са им били необходими 5-6 часа. През целия ден шофьорите не са получили информация каква е причината за забавянето.
В посока Димитровград, където пътят е по една лента във всяка от двете посоки, автомобилите минават в насрещното, за да могат да изпреварват колоната от камиони.
От пресцентъра на МВР съобщиха за bTV, че проблемът е в сръбските власти, а не в българската гранична полиция.


description: Кметът благодари на всички, които са изразили желание да помогнат

title: Разкриват сметка за подпомагане на пострадалите в Хитрино

maintext:
От утре или понеделник ще бъде разкрита набирателна банкова сметка за подпомагане на пострадалите при газовата експлозия в Хитрино. Това съобщи пред bTV кметът на общината Нуридин Исмаил.
„Благодаря на хората, които изразяват желание да бъдат съпричастни”, каза той.
Кметът благодари на премиера Бойко Борисов, министрите от кабинета и шефа на пожарната комисар Никола Николов, които цял ден са на място.
Исмаил посочи, че има уверението на премиера, че ще бъде направено всичко възможно да бъдат подпомогнати всички пострадали, чиито къщи са повредени или разрушени.
Евакуираха хората от Хитрино
Поне за 24 часа населеното място трябва да остане празно
Разрушенията в Хитрино са изключително големи, тъй като взривилата се композиция с цистерни е минавала буквално през центъра на селото. Все още не се знае дали броят на загиналите под руините няма да се окаже по-голям.


description: Бебето е с черепно-мозъчна травма и е прието по спешност в болница

title: Млада жена почина, седеммесечно бебе е в кома след като влак удари автомобил

maintext:
24-годишна жена е починала, а 7-месечно бебе е с черепно-мозъчна травма след катастрофата между влак и автомобил край село Песнопой. Жертвата е пътувала в автомобила и е издъхнала на място след сблъсъка на превозното средство с влаковата композиция, съобщи агенция "Фокус".
Бебето, което също е било в колата, е настанено по спешност в Университетската болница „Свети Георги“ в Пловдив с черепно-мозъчна травма. Семейството е от ромски произход и е от Казанлък, уточниха от Центъра за спешна медицинска помощ.
Влакът удари неправомерно преминаващия лек автомобил в района на междугарието Долна махала-Баня, по линията Карлово-Пловдив около 16 ч. днес. Движението към момента е преустановено. На място има органи на реда.


description: Тя излязла снощи за нощна смяна, но не се появила на мястото, откъдето тръгва за работа

title: Млада жена беше убита край дома си в Куртово Конаре

maintext:
Късно снощи пред дома й в село Куртово Конаре беше открита млада жена, прободена смъртоносно на няколко места. Все още няма заподозрян за жестокото убийство.
Полицията работи по две версии - обир или ревност.
Както всяка вечер преди нощна смяна, колеги трябвало да закарат 26-годишната Милена Динова до месопреработвателното предприятие в съседното Ново село. Този път обаче младата жена не се появява на уреченото място.
Милена живеела на семейни начала с младеж от Куртово Конаре. Скоро двамата се сгодили.
Хората в Куртово Конаре са потресени,
От полицията съобщиха, че е назначена съдебно-медицинска експертиза. Образувано е и досъдебно производство за умишлено убийство.
„През цялата нощ са продължили, както действията по разследването, така и оперативно-издирвателната работа по установяване на извършителя. Те продължават и към момента.", посочи Галина Андреева – Минчева от Окръжната прокуратура в Пловдив.
Според доказателствата, убиецът е познавал добре навиците на 26-годишната жена.


description: За поста беше предложена Севил Шайдех

title: Румънският президент отказа да приеме номинацията на мюсюлманка за премиер

maintext:
Държавният глава на Румъния Клаус Йоханис отказа да одобри кандидатурата на Севил Шайдех за поста министър-председател на страната.
"Прецених внимателно аргументите за и против и реших да не приема това предложение", заявява държавният глава.
На проведените на 11 декември предсрочни парламентарни избори най-много гласове отново събра Социалдемократическата партия, срещу която бяха гражданските протести в страната миналата година. Лидерът на партията Ливиу Драгня няма право да се кандидатира за премиер заради обвинения в корупция и условна присъда за изборни злоупотреби.
От партията, заедно с коалиционните им партньори от АЛДЕ (Алианс на либералите и демократите), предлагат за поста бившата министърка на регионалното развитие Севил Шайдех. Тя е от турско-татарското малцинство в страната и е омъжена е за сириец, съобщават румънските медии.
Журналистическо разследване на сайта "РАЙЗ проджект" твърди, че съпругът й е поддръжник на сирийския президент Башар Асад. Ако беше одобрена, щеше да бъде първата жена премиер в страната, и то от турското малцинство. При издигането на кандидатурата й лидерът на социалдемократите заяви, че това ще е единственото предложение и когато тя се „умори”, може да я замести, съобщават румънските медии.
Президентът Клаус Йоханис отхвърли кандидатурата, без да посочва мотиви, и поиска ново предложение за поста.
Ако отново не го одобри, парламентът трябва да бъде разпуснат и да се насрочат нови избори.
Управляващата коалиция заплаши да поиска импийчмънт на президента заради немотивирания отказ да й даде мандат за съставяне на правителство. Любопитното е, че самият президент Клаус Йоханис е от живеещото в Румъния германско малцинство и също не е православен, а протестант лютеран.


description: Потърпевшата забелязвала, насекомите по цялата си дреха

title: Дървеници полазиха пътник на БДЖ

maintext:
Дървеници полазиха пътник в Българската държавна железница. За това сигнализира потърпевшата – Надежда Кръстева, която пътувала във влак от Мездра до София, на екипа на bTV.
Надежда оставила своето яке на седалката до себе си по време на пътуването. Тя не подозирала обаче, че през това време е възможно то да бъде полазено от насекоми.
Едва когато станало време да слиза от железницата, тя забелязала, че има дървеници по цялата си дреха.
Оказва се, че дървениците са внесени във влака от друг пътник. Те са се заселили върху седалката и след това плъзват върху други пътници.
Повреда на контактната мрежа забави влаковете от София
Повредата е отстранена, но все още има затруднения в движението, казаха от БДЖ
„Когато гражданите имат съмнение за ухапване от дадено насекомо и го видят, да го съхранят и да ни го донесат”, съветва началникът на отдел „Паразитология” в Столичната здравна инспекция Цезарина Илиева.
От БДЖ съобщиха, че днес са отделили вагона, в който Надежда вчера е пътувала от Мездра до София. Той ще бъде изследван и обезпаразитен.


description: Според запис от първата кутия задкрилките на самолета не функционирали съгласувано

title: Откриха и втората черна кутия на руския самолет Ту-154

maintext:
Руските водолази откриха и втората черна кутия на руския самолет Ту-154, който в неделя се разби в Черно море с 92 души на борда. За това съобщиха от Министерството на отбраната в Москва.
Според информацията записващото устройство е намерено в добро състояние.
Вчера беше намерена и основната черна кутия на самолета, който катастрофира малко след излитането си от Сочи, където спрял за презареждане. Тя била на 1600 м от брега на 17 м дълбочина. Според предварителния анализ на записа от нея причината за катастрофата са били задкрилките на самолета, които отказали не функционирали съгласувано. Това твърди частната руска агенция „Интерфакс”. Това попречило на машината да развие достатъчна скорост и подемна сила и тя паднала в морето.
След анализи на черната кутия: Пилотска грешка е водещата версия за разбилия се Ту-154
Това съобщи Интерфакс, като се позова на източник, официално потвърждение няма
Според Руската Федерална служба за сигурност до момента няма данни за терористична дейност зад катастрофата, но и тази версия не може да бъде категорично изключена.
В същото време продължават и операциите по изваждането на телата на загиналите от водата. Досега са извадени телата на 15 души и други 239 останки, част от които са изпратени в Москва за ДНК тестове.


description: Ронда Раузи се готви за най-важния мач в кариерата си в може би най-развиващия се спорт в света

title: Възходът на UFC и завръщането на ранената кралица

maintext:
За последния четвърт век смесените бойни изкуства еволюират от организирани кръчмарски свади до най-бързо растящата спортна индустрия в света. Този възход се дължи предимно на успеха на UFC (Ultimate Fighting Championship) – най-комерсиалния шампионат в тази индустрия. Често определян като империя, изградена върху човешката жажда за адреналин и насилие, в момента UFC се капитализира на над 4 милиарда долара, макар да е основан преди само 23 години.
На 12 ноември 1993 една огромна и нищо неподозираща публика е на път да се запознае с „новия спорт“, който буквално ще взриви съзнанието на феновете и завинаги ще промени представата за бойните спортове. Мястото е Денвър, Колорадо, а събитието представлява турнир с 8 участника, които ще се бият на елиминационен принцип за голямата награда от 50 000 долара. Правилата са само три – без хапане, без удари в чатала и без бъркане в очите. Най-интересното обаче е, че „без“ изобщо не свършва дотук – турнирът се провежда без разделение на категории по килограми, без съдии, без рундове и без таймаути.
Десетки хиляди зрители гледат на живо, а стотици хиляди плащат pay-per-view, за да станат свидетели на тази „варварска премиера“. В крайна сметка получават точно това, за което са платили, че дори и повече. Още в първата минута на пилотния бой холандският шампион по карате Жерард Гордо рита в лицето падналия на земята сумист Тейла Тули. При удара един от зъбите на сумиста буквално излита от устата му с кървава експлозия, създавайки непоклатимата основа, върху която през следващите 20 години ще бъде изградено бъдещето на UFC. С подобно пилотно събитие рейтингът на шампионата за нула време скача до небесата и превръща UFC в една от най-печелившите спортни инициативи в историята. Началото на UFC е белязано и от изгрева на първия му шампион – джиу джицу легендата Ройс Грейси. Именно той печели пилотния турнир и показва на света, че да си добър само в една бойна дисциплина е крайно недостатъчно. След Грейси, на небосвода на UFC изгряват много звезди и се раждат много от съвременните „крале“ на смесените бойни изкуства. Последният сред тях е и най-известен – скандалният ирландец Конър Макгрегър.
Между Конър и Ройс има много шампиони, но само една кралица – великолепната Ронда Раузи. Тя не е просто най-добрата жена в историята на UFC. Тя е причината в UFC да има жени. „Кралицата на ММА“, както я наричат феновете ѝ, е родена в Ривърсайд на 1 февруари 1987. Изживява много тежко детство, усложнено от говорни дефекти и самоубийството на баща й. Въпреки трудностите, или може би точно заради тях, Ронда открива любовта към бойните спортове. Първите уроци идват от майка ѝ – АннМария де Марс – златен медалист по джудо от световния шампионат през 1984. Едва на 15 Ронда е вече част от олимпийския отбор по джудо на САЩ, а на 16 става най-младата американка на първо място в ранглистата за полусредна категория при жените. След това печели редица златни и сребърни медали от различни световни първенства, а за финал на джудо кариерата си взима бронз от олимпийските игри през 2008. Човек би си казал, че толкова силна и устремена жена не може да бъде сломена духом. Грешка – най-големият враг на Раузи се оказва депресията. Това, че не успява да сбъдне детската си мечта и да спечели златото на Олимпийските игри, изпраща „кралицата“ в студената прегръдка на отчаянието. В резултат тя започва да работи като барман и известно време дори живее в автомобила си.
Тъмният период продължава близо 2 години до 2010, когато Раузи стартира своята ММА кариера. Още в първите си аматьорски изяви тя демонстрира огромен талант и печели бързи и лесни победи. Това скоро я отвежда в редиците на професионалистите, където Раузи продължава своя триумф с още 4 поредни победи, всяка от които в рамките на 60 секунди. През март 2012 Раузи става световен шампион до 61кг на елитната ММА организация „Strikeforce” (впоследствие собствениците на UFC по онова време Zuffa купуват Strikeforce и сливат двете организации).
На този етап Раузи е вече доста известна в ММА средите благодарение на привлекателната си визия и безкомпромисното си поведение на ринга. От големия успех я дели единствено волята на един човек, който е категорично против в UFC да се съревновават представителки на нежния пол. Този човек е Дана Уайт – президентът на UFC. През 2011 Уайт открито споделя, че ако зависи от него в UFC „никога“ няма да се състезават жени. Изгревът на Ронда обаче променя неговата позиция. Като добър бизнесмен президентът веднага съзира огромния финансов потенциал, скрит в участието на Ронда. Уайт знае, че за да се превърнеш в супер звезда е необходимо не само да си най-добрия на ринга, но и да имаш харизма. Ронда притежава целия пакет и това я превръща в първата жена, подписала договор с UFC и проправила път за всички дами след себе си.
Победният марш на „кралицата“ продължава и в срещите, които организаторите на UFC й уреждат. Веднага след подписването тя е обявена за световен шампион в категория до 61 кг. През следващите 3 години защитава титлата си 6 пъти и успява да задържи короната на главата си цели 1 074 дни. В очите на хората Ронда започва да изглежда като Майк Тайсън в своя прайм – недосегаема. И точно в момента, в който всички я боготворят – бум – през ноември 2015г., по време на седмата защита на титлата, мавашито на Холи Холм чупи челюстта на Ронда и я праща в безсъзнание. Резултатът е трагичен – Ронда губи титлата си и изпада в по-голяма депресия дори от тази след олимпийските игри. Легендата за непобедимата Раузи е разбита на парчета и феновете са потресени. Много от тях се отричат от „кралицата“ и тя започва да мисли за самоубийство.
За една почти цяла година след тежката загуба Ронда се криеше от медийното полезрение. Никой не знаеше колко време ще й е необходимо да се възстанови и дали изобщо някога ще се върне на ринга. Въпросът, който вълнуваше всички фенове откри своя отговор наскоро – президентът Дана Уайт обяви завръщането на „кралицата“. Опонент на Раузи ще бъде настоящата шампионка на UFC до 61 кг. Аманда Нунез, датата е 30 декември, а мястото – „T-Mobile Arena” в Лас Вегас. Точно там ще стане ясно дали „кралицата“ ще се завърне по-силна отвсякога и ще вземе короната, която по право й принадлежи.


description: За момента не може да се каже каква е причината за тежкия инцидент, заяви Бисер Минчев

title: Главният разследващ на НКЖИ: Не изключваме нито една хипотеза

maintext:
Все още нямаме нищо като хипотеза, но не изключвам нито една. В момента следователите работят там, заяви в ефира на bTV главен разследвщ в Националната компания „Железопътна инфраструктура” (НКЖИ) Бисер Минчев.
На забележката, че има свидетелски разкази за искри и за висока скорост на композицията, той обяви, е чул тези версии, но за момента не може да каже каква е причината за тежкия инцидент.
Взривът в Хитрино: Седем загинали, 29 ранени (СНИМКИ и ВИДЕО)
Влаковата композиция, която дерайлира и избухна, се е състояла от общо 26 цистерни, три от които са превозвали пропан-бутан, 20 – с пропилен, а три са били празни
Трябва да видим доказателствата и тогава, каза той.
Минчев допълни, че все още не е успял да разговаря с машинистите, които са били отведени от следствените органи.


title: Израелският главен прокурор разпореди криминално разследване срещу премиера

maintext:
Израелският главен прокурор нареди на полицията да започне разследване за извършено криминално деяние по два случая, засягащи премиера Бенямин Нетаняху, предаде Ройтерс, като се позова на израелска телевизия.
Не се уточнява за какви случаи на предполагаеми нарушения става дума. Говорителка на министерството на правосъдието е отказала да коментира информацията, съобщена от израелската телевизия "Ченъл 10".
Нетаняху в миналото отхвърли обвинения, отправени му за предполагаеми нарушения, свързани с покупката на подводници от Германия, след като медии съобщиха за потенциален конфликт на интереси, включващ неговия адвокат, припомня Ройтерс.
В информацията на "Ченъл 10" се казва, че един от двата случая, които разглежда главният прокурор Авихай Манделблит, дори не е известен на обществеността.


title: Преходът към мир в Сирия не може да включва Асад, заяви турският външен министър

maintext:
Преход към мир в Сирия, който да включва президента Башар Асад, е невъзможен, тъй като опозицията в страната не може да го приеме, заяви министърът на външните работи на Турция Мевлют Чавушоглу, цитиран от Ройтерс.
Чавушоглу потвърди, че Турция е подготвила споразумение за примирие. Анкара иска трайно спиране на огъня в цяла Сирия и политически преход чрез преговори, добави още той.
Същевременно Кремъл заяви днес, че не може да коментира информация, съобщена от турската Анадолска агенция, според която Турция и Русия са се споразумели по предложение за всеобщо примирие в Сирия.
"Не мога да отговоря на този въпрос в момента", заяви говорителят на Кремъл Дмитрий Песков на пресконференция днес. "Нямам достатъчно информация".
"Ние постоянно сме в контакт с нашите турски колеги и обсъждаме различни подробности за евентуалните преговори, които са планирани в Астана", посочи той. "Всичко това се прави в търсене на политическо решение".
Според Анадолската агенция Турция и Русия са съгласували план за всеобхватно примирие в Сирия, като договореностите предвиждат прекратяване на бойните действия днес в полунощ и не включват терористичните организации. Планът важи за всички райони на Сирия, където се водят боеве между правителствените сили и групировките на въоръжената опозиция, посочва агенцията.


description: Те са застрашени от незаконен лов, граждански размирици, неизбухнали мини и разширяване на площта на земеделски стопанства

title: Жирафите изчезват - bTV Новините

maintext:
Има голяма опасност жирафите да изчезнат като животински вид. Числеността им е спаднала с 40% през последните три десетилетия, предупреди Международният съюз за защита на природата (МСЗП).
Най-високият сухоземен бозайник е включен в Червения списък на организацията със степен "уязвим вид", съобщи МСЗП на конференция на ООН за биоразнообразието.
Над тази степен са само степените "застрашен", "критично застрашен", "изчезнал в природата" и "изчезнал".
Жирафите са застрашени от незаконен лов, граждански размирици, неизбухнали мини и разширяване на площта на земеделски стопанства, заяви природозащитната организация, чиято централа е в Швейцария.
В момента в Африка са останали по-малко от 98 000 жирафа.
Правителствата "носят огромната отговорност да повишат усилията си за защита на биоразнообразието на нашата планета - не само за себе си, а и за човешки нужди като хранителна сигурност и трайно развитие", изтъкна генералният директор на МСЗП г-жа Ингер Андерсен.


description: Сняг и поледици затрудниха пътуването в щатите, а тайфун вилнее във Филипините

title: Лошо време скова части от света по коледните празници

maintext:
Сняг и поледица сковаха северните американски щати. Коледните дни там са едни от най-студените за последното десетилетие.
Няколко снежни бури предизвикаха хаос при пътуването по Коледа. Националната метеорологична служба обяви предупредителен код за виелици и заледяване за голяма част от Северна и Южна Дакота. Миналата година отново около Коледа Ню Йорк беше блокиран от снежна буря.
Междувременно тайфунът Нок-Тен, който взе три жертви във Филипините, отслабна леко с приближаването си към гъсто населен район близо до столицата Манила.
Стихията остави без ток пет филипински провинции и наложи евакуацията на хиляди жители и туристи.
Постоянните ветрове на Нок-Тен достигат до 140 км/ч.
Очаква се бурята да връхлети Манила с поройни дъждове, които може да предизвикат наводнения.


description: 19-годишният Робърт е настанен в реанимацията на Пирогов

title: Намушканото в столичен мол момче е без опасност за живота

maintext:
Момчето, което пострада вчера след спречкване с охранител в столичен търговски център, е без непосредствена опасност за живота. Това съобщиха пред bTV от “Пирогов”.
19-годишният Робърт е настанен в реанимацията. Инцидентът станал след спречкване заради съмнение за кражба на дреха.
Очевидци разказаха, че са видели как охранителят е намушкал Робърт с остър предмет.
Момчето беше прието в „Пирогов” с няколко наранявания в областта на гръдния кош с частично засягане на белия дроб.
Охранителят не е назначен от мола, а от магазина, в който стана инцидентът.


description: Инцидентите в района са десетки

title: "Капан" ли е кръговото край Враца

maintext:
Вчерашната катастрофа с тир на обходния път на Враца отново повдигна въпроса за надеждността на трасето. Според шофьорите проектът е недомислен, според пътната агенция обаче честите инциденти са резултат от неразумно каране.
За двете години от изграждането му обходът на Враца се сдоби с печална слава. Само на кръговото му кръстовище, където вчера се преобърна полският камион с над 20 тона лимони, са станали 64 катастрофи с осем ранени и един загинал.
Полски тир с лимони се обърна край Враца (СНИМКИ)
Водачът е пострадал леко при инцидента
Заради честите катастрофи кръстовището е заприличало на развалина. Отнесени са мантинели, пътни знаци, бордюри. Катастрофите най-често завършват в тревната площ на кръга, а водачите отнасят глоби за шофиране с несъобразена скорост.
„Ако се спазва ЗДП, няма да има никакви произшествия на кръговото движение в град Враца”, категоричен е директорът на Областното пътно управление Пламен Ганецовски. Тир с пиян шофьор разпиля трупи на Околовръстното във Враца (СНИМКИ) При инцидента няма пострадали, но щетите са големи
Шофьорите са на противоположното мнение и настояват за корекция на трасето. Дебати периодично избухват и в общинския съвет.
Разрушената след пътните инциденти инфраструктура е за десетки хиляди левове.
При министерска инспекция на трасето бе обещано LED осветление, до момента обаче такова не е поставено.


description: Предполага се, че пилотът е опитал да приводни машината

title: Откриха едната черна кутия на разбилия се руски Ту-154

maintext:
Водолазите са намерили една от черните кутии на разбилия се руски транспортен самолета Ту-154 в Черно море.
Продължава разследването на причините за катастрофата. Повредите по задната част на самолета Ту-154 свидетелстват, че командирът е искал да приводни машината, съобщи източник от силовите структури.
Откриха част от корпуса на руския Ту-154, който се разби до Сочи
Те са намерени на дъното на Черно море на дълбочина от 24 метра
"Водолази намериха отломки от самолета от крилете до опашната част. По предварителни данни повредите свидетелстват, че командирът е искал да приводни самолета", каза източникът.
Самолетът с 84 пътници и 8-членен екипаж катастрофира в неделя – военни, журналисти от три руски телевизии, социални работници и 65 музиканти - членове на ансамбъл "Александров". Загинаха всички 92-ма души на борда.
Вчера в Русия беше национален ден на траур в памет на загиналите.
Засега властите изключват версията за атентат.


description: Пет населени места за без вода, от утре ще се кара минерална

title: Частично бедствено положение в Неделино

maintext:
Частично бедствено положение заради лошите метеорологични условия и липсата на вода в пет населени места обяви днес на обяд Община Неделино, съобщи кореспондентът на bTV в региона.
Без вода са Дуня, Върлино, Кундево, Гърнати и Марамати, съобщи кметът Боян Кехайов. В Гърнати вода няма поради замръзване на водопровода, а в другите населени места липсва вода във водоемите. Те са каптажни източници и заради дългата суша през лятото и сухия студ през последния месец, те са пресъхнали.
От общинската администрация правят организация за транспортирането на вода с водоноски, а утре до селата ще се кара минерална вода.
Обстановката след снега – зимна, но спокойна (СНИМКИ И ВИДЕО)
Най-много сняг падна в Ловешко
Падналите снегове създават проблеми в много населени места у нас, но на този етап няма информация за бедстващи хора.


title: Опасна Коледа – 220 волта захранват украсата в Благоевград

maintext:
Ток с високо напрежение – цели 220 волта, тече по коледната украса в Благоевград.
Това е опасно, признаха и от общината и призоваваха родителите да държат децата си далече от елхата и всички коледни фигури, разположени в центъра на града.
Единствената преграда към опасните коледни съоръжения е едно въже, което е изобщо не е трудно да бъде прескочено.
Не можем да поставим охрана на всеки ъгъл, казват от общината.
За снимки около коледната украса обаче прескачат както майки с малки деца, така и тийнейджъри, които изглежда не се страхуват от тока.
И докато в Благоевград е красиво, но опасно, справка в по-малко украсените градове като Банско, Разлог и Дупница показва, че там украсата работи на ток с ниско напрежение – до 24 волта.
В късния следобед пристигнаха специалисти, които да првоерят какво е напрежението на украсата. „Действително е 220 волта. Не е направено да се пипа”, казаха те.
По-късно от общината съобщиха, че кабелите са обезопасени, а по-късно обявиха украсата за безопасна.
За да докажат, че това е истина, служители на общината влязоха в загражденията и пипнаха лампичките.
Вижте още във видеото:


description: Продължава практиката да не се пипат коли на определени застрахователи

title: От 2000 до 10 000 лева печелят автокрадците при всеки удар

maintext:
Крадците на автомобили печелят от 2000 до 10 000 лева на всеки удар. Продължава и практиката да не се пипат коли на определени застрахователни компании.
Репортерът на bTV Росен Цветков се срещна с човек, участвал в кражби на коли.
Автокрадец е описван като един от най-големите професионалисти в София. Заснет е от камери, задържан. Но ненаказан. „Задържат го за 72 часа, но не е следствен. На свобода е и продължава да си работи”, обяснява източникът на bTV.
Заснетият автокрадец попада в отчета на МВР, според който тази година има спад в кражбите на коли, но полицаите признават, че автоджамбазите са една крачка пред тях заради техниката, която имат.
„Отива при конкретното МПС. Демонтира дадено нещо. След това си тръгва, отива, кодира, връща се, което отнема 4 часа. Все пак е риск - отива веднъж, чупи прозорец, тръгва си, може да го чакат до автомобила. Другите са с машина. Отива, слага я. Я запали, я не запали, и си тръгва. Има автомобили, които стават и за 50 секунди, има и автомобили за 15 минути”, разяснява човекът, който проговори пред bTV.
Вече се атакуват всички квартали, предимно нощем, а изтеглянето на колата за разглобяване на части става в часовете с интензивен трафик.
„Всички са независими. Максимум по двама-трима работят. Има застрахователни компании, на които не трябва да се пипат автомобили”, допълва човекът, участвал в кражби на коли.
Знакът да не се краде е стикер, залепен на определени части от колата. Искането на откуп е вече отживелица. В масовия случай крадците печелят между 2000 и 10 000 лева на автомобил и имат законен бизнес за параван - продажба или ремонт на коли.
„Имаше доста акции наскоро и бяха прибрани много хора, не само в този бранш. Но като гледам, не ги спира нищо, продължават да работят. Имат някакво спокойствие. Явно разчитат на някаква протекция”, разкри още автокрадецът.


description: Наш зрител изпрати кадрите в рубриката „Аз, репортерът”

title: Вижте една от разрушените къщи в Хитрино отвътре (ВИДЕО)

maintext:
Зрител на bTV от Хитрино изпрати рубриката ни „Аз, репортерът” кадри, заснети с телефон от разрушената си къща при контролирано влизане в селото.
Преместените цистерни – на съхранение в каменна кариера
В кариерата на село Каменяк те трябва да бъдат напълно обезопасени, което ще отнеме още около 15-ина дни
На записа се виждат счупени стъкла, избити прозорци и опустошена покъщнина.


description: Главният архитект на София иска промяна в наредбата преместваемите съоръжения и рекламата

title: Законни ли са зимните градини по бул. „Витоша“ и ще бъдат ли премахнати

maintext:
Главният архитект на София Здравко Здравков и собствениците на заведения по столичния бул. „Витоша“ влязоха в спор за законността на външните постройки – т. нар. зимни градини.
Собствениците са недоволни след публикации в медиите, че архитектът заповядва премахване на постройките, които са изградили законно. Според Здравков обаче не става въпрос за заповед, а за писмо до администрациите, което не налага нищо, а самите зимни градини са полузаконни.
Разбрахме за тази заповед от медиите и бяхме обезпокоени, защото от публикациите излизаше, че сме незаконни. Наредбите са направени така, че всяка година трябва да подновяваме схемите, а всеки месец – да плащаме тротоарно право в общината. Вчера бяхме при главния архитект и разбрахме, че той желае да промени наредбата така че тези заграждения да станат едва ли не незаконни и улицата да се ползва само през лятото“, коментира Стоян Радулов – един от собствениците.
Самият архитект каза, че „никой не може да каже тези заведения законни ли са или не. Именно затова подготвяме промени в наредбата за преместваемите съоръжения и рекламата – за да създадем ред. Когато има ясен регламент, той ще се спазва от всички. Няма как едно заведение да си плаща година за година и да се създава усещане за нестабилност у тези хора, които са инвестирали в градското пространството. Голямото ми желание е да променим и подобрим градската среда, за да стане София модерен европейски град, а не последното пристанище на Ориента“.
„Здравков манипулира общественото мнение, тъй като нашите съоръжения всичките са законни до едно. Има одобрени схеми и проекти и те са изпълнени според тези проекти. Истината е следната: предишният архитект одобри тези съоръжения, дойде нов архитект, иска да ги премахне, следващият архитект ще каже: „Отново ги стройте“. Докога ще ни разиграват като маймуни?, попита друг от собствениците Явор Капитанов.
Няма заповеди за премахване, писмото е по-скоро по отношение на договорите, които са сключени за летните градини. Няма започнати процедури за премахване. Писмото е към администрацията и подсеща за сроковете за сключване на намени взаимоотношения, обясни Здравков, като добави, че решението за промяна в наредбата го взема Столичния общински съвет.
По думите на Капитанов 1000 души ще загубят работата си заради едноличното решение на арх. Здравков.


description: Донякъде те реагират премерено и доста трезво, без излишни емоции, коментира журналистът от bTV Кристина Баксанова

title: След атентата в Берлин: Германците не искат страхът да е определящ

maintext:
Атентатът на коледния базар в Берлин беше изненада, случва се във време, което е свещено за германците - предколедното събиране с приятели и роднини. От друга страна, донякъде те бяха психически подготвени – дали заради това, че месеци по-рано имаше предупреждения, свързани с терористични заплахи в страната, дали заради това, което се случи по-рано през годината в Мюнхен и Ансбах. Това каза в предаването „Тази събота” журналистът от bTV Кристина Баксанова, която отрази на място случващото се след нападението.
Според нея хората в Германия са реагирали мъдро на ситуацията.
„В първите 24 часа официално не се говореше за терористичен акт, а се използваше думата „инцидент” или „удар”. И властите, и медиите бяха внимателни в това, което казват”, поясни Баксанова.
Берлинският атентатор е бил убит в Милано
Анис Амри, издирван за атаката на берлинския коледен базар, е прострелян след проверка от пътната полиция в Италия и след това е починал
По думите й полемика е предизвикал и в. „Билд”, който излезе с надписа „Страх” на първа страница. „Това заглавие получи негативни реакции, защото германците не искат да приемат тази дума. Те смятат, че има поредно изпитание, с което обществото трябва да се справи, но не бива страхът да е определящ”, обясни журналистът.
Германското разузнаване е следило тунизиеца Анис Амри шест месеца. Подозирало се е и вече се доказва, че е имал връзки с един от най-крайните имами в Германия, който се смята за човек номер 1 на „Ислямска държава” и беше арестуван през ноември миналата година, припомни Кристина Баксанова.
По думите й никой не може да отговори на въпроса защо наблюдението е спряно.
Ето какво каза още Кристина Баксанова специално за btvnovinite.bg:
Нападението в Берлин прилича поразяващо на онова в Ница – и заради избрания начин на действие, и заради символичното време или място на атаката (14 юли във Франция, традиционен коледен базар в Германия). Не стана ли твърде лесно това повторение? И да очакваме ли нов епизод – във Великобритания например?
Европейското общество през последните месеци преживя много трагични моменти. Животът на много хора бе отнет. В Европа терорът насажда страх и несигурност, а това са предпоставки за по-голяма мотивация на радикалните ислямисти. Западните държави, западните общества и ценности са представени като враг. Затова подобни атаки няма да престанат нито на Запад, нито на Изток, Север или Юг, нито в малките, нито в големите градове. Няма застраховани и, за съжаление, не всичко може да бъде предотвратено.
- Видяхме в материалите, които направи от Берлин, че местните хора сякаш са очаквали подобно нещо да се случи и не реагират особено притеснено. Каква е атмосферата там след нападението?
Дните преди Коледа са много обичани от германците. Традиционните коледни базари всяка вечер са място за срещи на приятели, роднини, колеги и атмосферата там е много празнична. Разбира се, германците са ужасени от атаката, която се случи в навечерието на Коледа. Но донякъде реагират премерено и доста трезво, без излишни емоции, като на нещо очаквано - дали защото месеци по-рано разузнавателните служби предупреждаваха за възможни атентати, или заради двете атаки в края на юли в Мюнхен и в Ансбах. Да не забравяме и посегателството на жени в новогодишната нощ в Кьолн и последвалите обществени реакции. Повечето гласове на улицата бяха: Това няма да ни раздели, това да ни сломи, няма да позволим за разрушат нашето общество. Разбира се, чуват се и гласове на недоволство. Поставени са много въпроси, на които обществото очаква не само отговори, но и конкретни действия.
- Със сигурност работата по противодействие на тероризма е особено трудна, но доколко адекватно реагираха службите – първо хванаха грешния човек, после се оказа, че истинският е успял да избяга не само от Берлин, а от Германия, пътувал е с влак през Франция и беше ликвидиран – донякъде може би случайно – в Италия?
- В първите моменти на атентата тава въпрос за живота на много ранени– над 50 души и усилията са насочени към тях. Ако погледнем хронологията на събитията от момента на атентата до макар и изглеждащото на първи поглед „случайно” откриване на атентатора – всичко се разви за около 72 часа и в този смисъл действията не само на германските, но и на европейските служби са адекватни.
Да, в началото бе заловен „грешният човек”. Но това обстоятелство има обяснение. След катастрофата на камиона бдителен гражданин проследява атентатора, който се насочва към един от големите паркове в центъра на Берлин – „Тиергартен”. По време на преследването държи телефонна връзка с полицията. В парка за минути свидетелят губи атентатора, но без да уведоми властите. Най-вероятно в този момент става грешката. Бързото събиране и анализ на веществените доказателства - отпечатъците, ДНК експертизите показват бързо, че заловеният е грешният човек, но в същото време е идентифициран и истинският извършител. За него е издадена международна заповед, в този смисъл европейските служби са добре информирани.
Рутинната проверка в Италия е именно във връзка с обявеното ниво на по-високи мерки за сигурност и подозрителното поведение на Анис. Той дълго време е пребивавал в Италия и се допуска, че там все още има контакти, а това няма как да не се е взело под внимание. Разбира се има и момент на „щастливата случайност”.
Голямата въпросителна остава как незабелязано той успява да стигне до Италия. Защо видеозапис го показва осем часа след атентата в джамия в Берлин и никой не подава информация? (тук става въпрос и за мълчанието на общността в квартала).
Развръзката със застреляния атентатор в Берлин не поставя край на разследването във федералната република, нито на отмяна на високо ниво на мерките за сигурност. Продължават да се издирват евентуални съмишленици или лица, с които Анис Амри е бил в контакт в Германия и които най-вероятно са знаели за намеренията му.
- Бежанският въпрос става все по-важен в цяла Европа, но особено в Германия, която поема най-голямата част от мигрантската вълна. Има ли усещане, че критичната граница е доближена?
В Германия липсва такъв акцент в дебата за бежанската криза. Разбира се, някои виждат връзка между провежданата политика към бежанците и терористичните атаки. Други предпочитат двете теми да се разделят и да не се правят взаимовръзки и да се погледнат фактите.
Населението на Германия е около 80 милиона души, а потърсилите убежище за последната година са 1 милион.
Все още не са намерени решения на кризите в Близкия Изток и в Африка. Подходът трябва да бъде общоевропейски, не на всяка отделна държава – около това протича дебатът във федералната република.
Вижте още във видеото:
Арабистът Владимир Чуков: Радикализацията преминава през няколко етапа
„Когато на територията на Европа има толкова много субекти пуснати ето така, няма как органите на реда да следят абсолютно всички”, коментира в „Тази събота” и арабистът Владимир Чуков.
Според него въпросът не е до мерки за сигурност, а до политическо решение.
Чуков даде пример с братята Куаши, нападнали редакцията на френския седмичник "Шарли Ебдо" и убили 12 души, които 6 месеца са били наблюдавани, след което пуснати.
Около 36 души трябва да бъдат назначени само за да бъде наблюдавано едно лице, посочи арабистът.
По думите му радикализацията преминава през няколко етапа. „Първият е джамията и проповедите на радикалните имами. Вторият е по-опасен и протича в интернет. Има модернизация на този радикален дискурс, което не може да бъде контролирано по никакъв начин”, изтъкна той.


description: По какъв път е минало возилото в центъра на Берлин

title: Камионът – оръжие в ръцете на тероризма

maintext:
Вчерашната атака в Берлин, отнела 12 човешки живота, за втори път след трагедията в Ница през юли, използва тир, насочен срещу многолюдно множество.
Атаката с превозното средство се случи в 21:14 часа българско време. Нейната мишена, коледният пазар, е разположена на Брайтшайдплатц - до мемориалната църква "Кайзер Вилхелм" в центъра на Западен Берлин.
Пазарът се намира до най-оживената търговска улица в тази част от града. В този момент там има десетки сергии със стотици посетители.
Приликите между атентатите в Ница и Берлин
Почеркът на терористите
Тепърва ще се уточнява с каква скорост се е движел, но свидетели разказват че е карал сравнително бързо. Камионът влиза близо 80 метра навътре в пазара и успява да прегази всичко по пътя си.
Както е известно над 50 души попадат под гумите му.
Германските власти: Възможно е няколко души да са организирали нападението в Берлин
Най-вероятно арестуваният 23-годишен пакистанец не е извършител, признават от прокуратурата
Какво представлява камионът? Той е шведско производство, модел „Сканиа Р450”. Двигателят е изключително мощен - 450 конски сили. Той е предназначен за превоз на големи товари в ремаркета. В случая е бил с ремарке с дължина над 8 метра. Височината е малко над 3.
Фирмата производител е дъщерна компания на швейдския концерн СААБ който от десетилетия произвежда камиони и леки автомобили.
За съжаление този камион послужи като ефективно оръжие в ръцете на терориста.


description: Киприян е музикант и мечтата му е да създаде представителен църковен хор

title: Новият митрополит в Стара Загора ще проповядва и чрез интернет

maintext:
Стара Загора посреща Коледа с новоизбран митрополит - Владиката Киприан. С идването му в Стара Загора приключва епохата на архонството, финансовите дарения, левскарката агитка и участието в управата на фирми за трансплантация. Новоизбраният митрополит е музикант и мечтата му е да създаде представителен църковен хор в града и да развие неделните училища.
„Да подобря богослужебната дисциплина и на характера в старозагорската епархия това означава да станем достъпни и да отворим храмовете. Надявам се в духовно израстване, което е основно”, казва Киприян.
Новият митрополит на Стара Загора е голям почитател на модерните технологии и смята да използва интернет и социалните мрежи, за да проповядва и разпространява словото Христово.
„След като тези технологии съществуват, значи са благословени от Бога, има онлайн издания. надявам се да направим православно радио”.
Тепърва митрополитът ще се запознае с наследството, което е получил от предшественика си и ще помисли дали да остави портрета на Гунди.
На Богоявление, за разлика от предишни години, кръстът ще се хвърля не от моста на Марица в Свиленград, а в езерото в центъра на Стара Загора, след което ще бъдат осветени бойните знамена на тунджанската бригада.


title: "Избери да помогнеш": Инициатива събира пари за персонален лавинен предавател в Боровец

maintext:
Група скиори искат да поставят персонален лавинен предавател в курорта Боровец. Благотворителната инициатива е част от кампанията „Избери да помогнеш” и може да стане реалност благодарение на всички нас.
Ски-сезонът е в разгара си, но със забавлението в планината идва и рискът. Колкото и добър скиор или сноубордист да си, природата винаги може да те изненада.
За да осигурят безопасността на любителите на спорта в Боровец, Людмила и Виктор решават да поставят информационна табела и тест-уред, който проверява дали скиорът е включил на режим „предаване” своя лавинен предавател.
„Това съоръжение скъсява драстично времето за откриване на човек, който е попаднал в лавина. То излъчва сигнал, който може да бъде прихванат от всички в групата и без него при евентуално попадане в лавина, откриването би било почти невъзможно за един човек”, пояснява Виктор.
В Боровец подобен уред ще помогне на над 100 хил. души през целия зимен сезон.
Сумата, необходима за закупуването на уреда е 2500 лв.
„Ние призоваваме всички хора, любители на планината, скиори, бордисти, туристи, алпинисти да се отзоват на нашия зов за дарение и заедно с тях да можем да закупим и монтираме тази система”, каза Людмила.
Със събраните средства ще бъде организиран и лавинен бюлетин – специалисти ще правят всекидневна оценка на качеството на снега и вероятността от лавина.
Всички любители на планината могат да станат част от кампанията като дарят 1 лев чрез есемес с текс DMS LAVINA на кратък номер 17 777.


description: Отличието се присъжда на най-стилните, елегантни и професионално успели личности в България

maintext:
Водещият на „Тази сутрин” по bTV Антон Хекимян получи приза „БГ модна икона” за 2016 г.
Отличието е на Академията за мода, която обединява българските лайфстайл журналисти, и се присъжда всяка година на най-стилните, елегантни и професионално успели личности в България.
Трима журналисти от bTV с престижни награди
Три отличия в един ден – за Габриела Наплатанова, Антон Хекимян и Мариета Николаева
„Ние, журналистите, обикновено сме много залисани в съдържанието, да разкажем всичко, да стигнем до детайлите, да разследваме до последния детайл, но трябва да знаем и го знаем, че е важно и как изглеждаш, защото това преди всичко е уважение към публиката, пред която заставаме всеки ден", коментира Хекимян.
Модният експерт Любомир Стойков уточни, че наградата награда се връчва на хора, които могат да бъдат идоли и образци за подражание на младото поколение.


title: Tворци направиха специална изложба на ледени фигури във Варна

maintext:
В навечерието на Коледа във Варна откриха изложба на ледени фигури.
Те са разположени пред един от търговските центрове в града и достъпът до тях е свободен.
Сред фигурите има трон, шейната на Дядо Коледа, лебед и арфа, а една от най-атрактивните е ледената статуя на ескимос.
За изработването им са използвани близо 4 тона лед.
Авторите признават, че най-трудното при работата с леда е неговата тежест.


description: Междувременно се изтеглят и шиити от обсадени от бунтовниците села

title: 25 000 души са успели да избягат от Алепо

maintext:
Най-малко 25 000 цивилни и бунтовници са напуснали бунтовническия анклав в Алепо от началото на евакуацията, започнала преди 5 дни, съобщи говорителка на Международния комитет на Червения кръст, предаде „Франс прес”.
Само вчера са били евакуирани 15 000 души от анклава, каза говорителката Инги Седки.
Същевременно сирийската армия призова днес последните бунтовници и цивилни в анклава да го напуснат, за да поемат сирийските власти изцяло контрола върху втория по големина сирийски град.
Близо 20 000 души са евакуирани от източната част на Алепо
Това съобщи турският външен министър
Пристигайки в Москва за преговори за Сирия с колегите си от Русия и Иран, турският външен министър Мевлют Чавушоглу съобщи, че 37 500 души са евакуирани от Алепо, предаде „Ройтерс”.
Говорителят на ООН Йенс Лерке заяви на пресконференция в Женева, че 750 души са изведени днес от двете обсадени шиитски села Фуа и Кефрая.


description: Всички националности в страната били обединени за промяна

title: Зоран Заев няма да прави албанския език официален

maintext:
Социалдемократите от СДСМ няма да направят албанския език втори официален в Македония, ако победят на предсрочните парламентарни избори. Това заяви ексклузивно пред bTV лидерът на формацията Зоран Заев преди закриването на кампанията й.
Той отговори на твърденията на управляващата ВМРО-ДПМНЕ така: „Обвиненията идват от отиващата се власт, защото тя знае, че си отива. Македония е обединена във всичките си националности, които живеят в нея. Тук влизат и македонците, и албанците, и сърбите, и ромите, и турците, пък… и българите, които живеят в Македония. Всички националности са обединени за това да падне режима и да върнем живота в Македония”.
В Македония приключва предизборната кампания
Кой има най-големи шансове да спечели и кой е тайният коз на изборите?
Вотът в западната ни съседка ще бъде следен от десетки наблюдатели от ПАСЕ, а също и от Европейския парламент. Сред тях ще има и българи.
ВМРО-ДПМНЕ и СДСМ ще се борят за властта след проточила се над година политическа криза с големи протести, СРС скандали и странни терористични операции срещу албански екстремисти (определяни като пиар от някои наблюдатели).


title: Гръцкият посланик в Бразилия е в неизвестност от няколко дни

maintext:
Гръцкият посланик в Бразилия Кириакос Амиридис е в неизвестност от няколко дни. Снощи колата му е намерена в Рио де Жанейро, а в нея е открито обгорено тяло, което е изпратено за експертиза.
Дипломатът е видян за последно в понеделник вечерта. Тогава той напуснал дома на приятели на неговата съпруга бразилка. Жилището се намирало в бедно предградие на Рио, известно с проявите на насилие, съобщават от полицията.
Към момента нито бразилското, нито гръцкото външно министерство не е коментирало случая.


description: Манюел Валс ще направи изявление по-късно днес, след това се очаква и неговата смяна като министър-председател

title: Френският премиер влиза в президентската надпревара

maintext:
Френският премиер Манюел Валс ще обяви днес кандидатурата си за президентските избори през 2017 г., предаде Франс прес, като се позова на информация от кабинета му.
Премиерът ще направи изявление в 18,30 ч. (19,30 ч. наше време) в кметството на Еври, предградие на Париж, където е бил кмет, се казва в изявление на канцеларията му.
Ходът на Валс беше очакван, след като в четвъртък президентът Франсоа Оланд обяви, че се отказва от надпреварата за втори мандат.
Франсоа Оланд няма да се кандидатира за втори президентски мандат
Решението си той обяви в телевизионно обръщение
Днес държавният глава и Валс ще се срещнат като всеки понеделник на обяд в Елисейския дворец и ще обсъдят вероятното напускане на премиера, който бе назначен на този пост през март 2014 г.
Според публикувана от в. „Журнал дю диманш” анкета премиерът е предпочитаната личност за кандидат-президент от Социалистическата партия.
На 22 и 29 януари ще се състоят организирани от Социалистическата партия първични избори.
След това пътят пред кандидата на социалистите остава осеян с препятствия, защото той може да се окаже притиснат между лидера на радикалната левица Жан-Люк Меланшон и заелия по-центристка позиция бивш министър на икономиката Еманюел Макрон.
И двамата отказват да се явят на първичните избори, отбелязва АФП.
Източници от обкръжението на Манюел Валс са уверени, че той ще подаде оставка от премиерския пост, за да се съсредоточи върху президентската си кандидатура.
Сред вероятните му приемници се споменават няколко министри – на вътрешните работи Бернар Казньов, на отбраната Жан-Ив льо Дриан, на земеделието Стефан льо Фол, на здравеопазването Марисол Турен или на образованието Нажат Вало-Белкасем.
Левицата обаче е в изключително тежко състояние след мандата на Франсоа Оланд, който е с рекордно нисък рейтинг.
Според проучванията на избирателните нагласи на втория тур на президентските избори през май ще се класират кандидатът на десницата Франсоа Фийон и лидерката на крайната десница Марин льо Пен, отбелязва Франс прес.


description: Такива инциденти дискредитират българската държава, но това не е тя, подчерта Западно- и средноевропейският митрополит

title: Митрополит Антоний за нападението в берлинското метро: Ще се извиня от името на българите

maintext:
Като българин се срамувам от този варварски акт, заяви Западно- и средноевропейският митрополит Антоний по повод агресията, проявена от българин към нищо неподозираща жена в берлинското метро.
„Смятам да намеря тази жена в Берлин и да ѝ се извиня от името на българския народ. Такива инциденти дискредитират българската държава, но това не е тя”, подчерта митрополитът, който гостуваше на предаването „Тази събота” в ефира на bTV.
Кой е българинът, блъснал жена в берлинското метро?
26-годишният Светослав Стойков e живеел във Варна, преди да замине за Германия, в къщата му отричат да са го виждали
По думите му българска църква ще има скоро и в Щутгарт, а постъпки в тази насока се правят и за Мадрид.
Желаещите да помогнат за църквата в Щутгарт може да използват дарителската сметка и следните контакти:
Bulgarische Orthodoxe Kirchengemeinde Stuttgart e.V.
IBAN: DE87 6005 0101 0002 1418 02
BIC: SOLADEST600
Verwendungszweck: „Bulgarische Kirche in Stuttgart“
E-mail: bgkirchestuttgart@yahoo.de
Facebook.com/OrthodoxieInStuttgart/
Митрополитът коментира и трагедията, сполетяла село Хитрино.
Той призова хората да не униват и да знаят, че българите са съпричастни, а православната църква е до тях в тази общочовешка трагедия.
Хитрино през нощта: Призрачно и страшно
Бедственото положение в селото остава
По повод на избора на нов старозагорски митрополит, който беше предаван на живо в интернет, митрополит Антоний коментира, че това трябва да служи като модел как БПЦ използва модерните технологии, без да нарушава канона, да бъде прозрачна, а също така да информира и образова миряните по църковни въпроси.
Вижте още във видеото:


description: Програмата е спряна, защото била финансово необезпечена, посочи Павлова

title: Лиляна Павлова: Програмата за подобряване на жилищния фонд на ромите не функционира от 2009 г.

maintext:
Програмата за подобряване на жилищния фонд на ромите не функционира от 2009 г. насам и по нея не се реализират проекти. Това каза министърът на регионалното развитие в оставка Лиляна Павлова пред журналисти в парламента след среща с представители на ПГ на Патриотичния фронт. Поводът е твърдение на патриотите, че Министерски съвет е отпуснал един милиард за саниране на ромски жилища.
Програмата се е реализирала последно в периода 2008-2009 г. и е била спряна през август 2009 г, защото била финансово необезпечена, посочи Павлова и допълни, че от 2009 г. насам по нея в бюджета няма разплащания и за нея бюджет предвиден няма.
Специално отворената сметка за този един милиард, който Министерство на финансите предостави на МРРБ, да изплаща на Българската банка за развитие, е целево по програмата за саниране на многофамилните жилищни сгради и за нищо друго, по никакъв начин не може да бъде използвана, заяви Павлова.
Министърът в оставка посочи, че това е въпрос на тълкования и интерпретации. По думите й програмата за енергийна ефективност съдържа всякакви програми и подпрограми за жилищния фонд, финансирани от различни източници в годините назад. Тя посочи, че има подпрограми по ООН, с европейско финансиране, за националната програма за финансиране, както и ромска подпрограма. Всичко друго са тълкования и интерпретации, разбирам, че не им харесва наименованието на тази бюджетна политика, но тя е от много години и е въпрос на прецизирани думи, заяви министърът в оставка.
Според Павлова "бурната реакция" на ПФ се дължи на това, че предлагали тези средства да отиват за пенсии, а не за саниране. Разбирам тяхната емоционална реакция, че интерпретират общите бюджетни политики, но те са политики всеизвестни, които ги има всяка година от 10 години насам в бюджета на МРРБ.
Тя обяви, че е поканила народните представители от ПФ в министерството, за да им се покажат всички документи. Да видят, че националната програма за саниране и този един милиард нямат нищо общо с другите програми и с програмата за ромите. Павлова каза, че патриотите са приели поканата и другата седмица ще продължат разговора.


title: Владимир Путин стресна японски журналисти с... японско куче

maintext:
Руският президент Владимир Путин посрещна японски журналисти с демонстрация на японското си куче и дресировката му.
Кучето Юме, порода акита, му беше подарено от Токио през 2012 г. в знак на признателност за помощта, оказана от Русия след земетресението и опустошителното цунами във Фукушима година по-рано.
От кадрите се вижда как журналистите се усмихват учтиво, но всъщност изглеждат стреснати. Те признават и че са уплашени от голямото животно, което се подчинява на заповедите на господаря си, но в повечето време... лае.
Журналистите бяха приети в Кремъл за интервю дни преди Путин да замине за Япония.


description: Нови варианти: сегашният кабинет става служебен или патриотите в крайна сметка правят нов

title: Някои реформатори искат мандата, други

maintext:
Поредна реформаторска драма се разигра в последния работен ден, преди дясното обединение да получи проучвателен мандат за съставяне на правителство. Вече не е ясно дали РБ ще се откаже веднага, или ще опита да конструира ново мнозинство в парламента.
Денят започна със съвещание на реформаторите в парламента, но което беше взето единодушното решение, че в понеделник няма да вземат третия мандат.
Всички присъстващи бяха категорични, че то вече не подлежи на промяна.
Реформаторският блок няма да създава кабинет
Това стана ясно след заседание на парламентарната група
Малко по-късно обаче, от СДС обявиха, че решението е взето без кворум и не може да е окончателно. Те настояват в понеделник след връчването на мандата блокът да реши окончателно. Изявлението дойде, въпреки че депутатите на СДС бяха на общата среща.
Денят започна с официално свикана среща на цялата група на реформаторския блок, включително депутатите от СДС. ешението им беше изразено категорично.
„При евентуално връчване на мандата на РБ, ще го върнем веднага. няма реформаторско мнозинство и отиваме на избори”, заяви по-рано Найден Зеленогорски и така си навлече гнева на СДС.
Реформаторите допълниха, че до понеделник има много време и президентът може да си промени решението на кого да връчи мандата.
Военният министър Николай Ненчев обаче лансира друга идея: „Ако този кабинет бъде назначен за служебен, струва ми се по-добрият вариант, отколкото президентът да назначава кабинет за един месец”.
СДС предлагат нова среща в понеделник, на която да се вземе финално решение. Междувременно, Патриотичният фронт отново обяви, че би взел мандата.
СДС още искат мандат за правителство
Още имало възможност да се сглоби мнозинство, което да го подкрепи
„Би трябвало в този мандат да се използват всички възможности за работа на НС и стабилност на България”, посочи Валери Симеонов.
Националистите се скараха и с ГЕРБ, след като заявиха, че правителството е отпуснало със свое постановление един милиард лева за саниране на ромски жилища.
Регионалният министър в оставка Лиляна Павлова веднага дойде да се срещне с патриотите и им отговори, че това е лъжа и манипулация, а програмата за ромите и техните жилища отдавна не функционира.


description: Нападението е било извършено край селата Фуа и Кефрая

title: Сирийски бунтовници подпалиха автобуси, с които да се евакуират болни и ранени

maintext:
Няколко автобуса, които трябваше да евакуират болни и ранени хора от сирийските села Фуа и Кефрая, бяха нападнати от бунтовниците и изгорени, съобщи Сирийската обсерватория за човешки права и държавната телевизия.
Сред нападнатите превозни средства е имало и автобуси на Червения полумесец.
Силите на президента Башар Асад призоваха бунтовниците да оставят хората, които искат, да напуснат населените места.
В замяна на подобен ход беше обещана евакуация на бунтовници и цивилни от източната част на Алепо, което вече е под контрола на армията.


title: Трима от загиналите в Берлин са чужденци

maintext:
Чужденци от няколко държави са сред загиналите в Берлин. В понеделник вечер камион се вряза в посетителите на коледен пазар и уби 12 души.
При разпознаването на жертвите е станало ясно, че има един украинец, жена от Италия и гражданин на Израел.
Продължава разследването на атентата, след като вчера основният заподозрян беше освободен изненадващо заради липса на улики.
Освободиха пакистанеца, задържан за атентата в Берлин (ОБЗОР)
Извършителят все още е на свобода
"Ислямска държава" пое отговорността за нападението, но според експерти съобщението на терористичната организация не може да се смята за достоверно.
Хиляди берлинчани и туристи се събраха снощи на площада край коледния пазар, за да изразят съпричастността си към жертвите, ранените и техните близки.
Беше отслужена и траурна литургия.


description: България няма да изгражда нови бежански центрове, а три „кризисни площадки”, коментира тя думите на новоизбрания вицепрезидент Илияна Йотова

title: Румяна Бъчварова: Имаме информация за няколко чужденци, готвели атентат

maintext:
Афганистанци от Великобритания опитали да вербуват през интернет чужденци, които да отговорят с терор на потушения бунт в бежанския лагер в Харманли. Новината потвърди днес на „Капитан Андреево” министърът на вътрешните работи в оставка Румяна Бъчварова, а от специализираната прокуратура отрекоха при тях да е постъпвала подобна информация.
Според Бъчварова реална опасност за терористичен акт у нас няма. Лицата, с които афганистанците, установили се в Обединеното кралство, са влезли в контакт чрез социалните мрежи, са установени и проверени от службите. Те са чужди граждани и не са задържани.
“Имаме информация по дипломатическа линия за 3 или 4 такива лица, които са установени, проверени са им документите и вероятно няма да останат на наша територия”, каза министърът в оставка.
От специализираната прокуратура съобщиха за bTV, че до момента при тях не е постъпвал сигнал за подготвян терористичен акт на територията на страната.
България няма да изгражда нови бежански центрове, а. Те ще бъдат в близост до границата ни с Турция, коментира Бъчварова думите на новоизбрания вицепрезидент Илияна Йотова.
В ефира на bTV тази сутрин Йотова заяви, че срещу финансовата помощ от ЕС страната ни се е съгласила да изгради три нови бежански центъра от отворен тип. Освен това, по думите ѝ, европейската помощ е 112 млн. евро, а не 160 млн.
Правителството е обещало на Брюксел да строи още бежански центрове
Европейската помощ за границата се оказала с около 50 млн. евро по-скромна от първоначално обявеното
Не става въпрос за центрове, а за площадки, на които да бъдат разположени фургони и евентуално палатки. Тези площадки ще бъдат от затворен тип и ще са на подчинение на държавната агенция за бежанците (ДАБ), каза Бъчварова.
Мястото на едната площадка вече е определено – тя ще е до бивша гранична застава край Лесово, но ще бъде използван само теренът около сградата, а не самата постройка. Местоположението на другите две площадки все още не е определено.
Бъчварова даде пример с Бояново, където било най-удобно, но при отпора срещу изграждането ѝ този вариант засега отпада.
По отношение на европейската финансова помощ Бъчварова заяви, че става дума именно за 160 млн. евро, но сумата идва на траншове.
Евродепутат от ГЕРБ: ЕК ще ни даде 160 млн. евро, няма да строим нови големи центрове
При кризисна ситуация част от парите щели да отидат за фургони и палатки по границата


description: Те искат намаляване на алтернативния данък

title: Недоволни таксиметрови шофьори блокираха основни пътища в Пловдив и Бургас

maintext:
Протести на таксита блокираха основни пътни артерии в Бургас и Пловдив.
Таксиметровите водачи настояват да бъде намален размерът на новия алтернативен данък, който трябва да плащат.
В черноморския град по обяд в протестното шествие се включиха около 100 автомобила. Те блокираха основните булеварди и задръстиха изходите за София и Варна – колите ги обикаляха в продължение на час, заради забрана да протестират в града.
Шофьорите настояват алтернативният данък да бъде намален от 660 на 400 лева, тарифите да бъдат увеличени с 15 стотинки и да бъдат възстановени стоянките, премахнати след въвеждането на новата транспортна схема.
Те заплашиха с бойкот на автобусния транспорт и спиране на превозите по празниците, ако не постигнат съгласие с общината.
Протест на таксита блокира основните булеварди в Бургас
Шофьорите заплашват да блокират бързата автобусна линия в продължение на три дни
В Пловдив стотици таксита окупираха част от централните булеварди, а кулминацията настъпи, когато колоната достигна хотела, стопанисван от семейството на пловдивския кмет Иван Тотев.
Таксиметровите шофьори искат новото правителство да отмени напълно настоящия данък, а дотогава местният общински съвет да прегласува размера му и да го намали до 500 лева.
Ако това не се случи, заплашват да блокират града и да отидат на национален протест пред Народното събрание.


description: Водачът на превозното средство паркирал край централната гара и отишъл да пренощува в съседен хотел

title: Камион с полски шофьор и българска регистрация предизвика паника в Неапол

maintext:
Камион, шофиран от поляк и с български номер, породи паника в Неапол, пишат италианските електронни издания Молизедок и Алгеронюз.
Водачът на превозното средство, с което се транспортирали сокове, паркирал край централната гара на Неапол и отишъл да пренощува в съседен хотел. Бдителни граждани обаче се притеснили, че камионът може да е поставен там от терористи и подали сигнал в полицията. На мястото били повикани екипи за обезвреждане на експлозиви и пожарникари.
Районът бил отцепен и операцията по проучване на камиона продължила половин час. Накрая се оказало, че няма нищо обезпокояващо.
На шофьора ще бъде наложена само санкция за паркиране на неразрешено място.


description: Причината за мъглата е сериозното замърсяване на въздуха

title: В Париж отново регулират трафика заради смог

maintext:
В Париж отново влиза в сила схема за регулиране на трафика заради смог. Причината за гъстата мъгла е сериозното замърсяване на въздуха заради натовареното движение в града, както и засиленото зимно отопление.
Париж спира колите с четни номера заради плътния смог
Глобата за неспазване на ограничението е 22 евро
Днес във френската столица ще се движат само автомобилите с четни номера, като за това ще следят общо 140 пункта в целия град, които ще отстраняват от движение нечетните. През целия ден градският транспорт ще бъде безплатен, за да се насърчи използването му.
Френските власти съветват шофьорите на моторни превозни средства да се движат със скорост под 70 км/ч.
90% от хората дишат замърсен въздух
В най-тежко положение са страните от Югоизточна Азия и Западния тихоокеански регион
Инициативата е част от усилията на кметицата Ан Идалго да се бори със замърсяването на въздуха в града и да го направи по-удобен за пешеходци и велосипедисти. Схемата е прилагана два пъти преди – през 2014 и 2015 г.


description: Той не знаел, че го търсят, било му трудно, но не си мислел за смъртта

title: Тодор Владимиров не може да си плати издирването в планината

maintext:
За няколко часа 39-годишният Тодор Владимиров от Русе се превърна в най-мразеният човек в България. Десетки спасители го търсеха с дни, след като той тръгна сам в Балкана и се изгуби без никаква връзка.
Той оцеля след две денонощия в палатка при минус 20 градуса на билото на Стара планина.
Късно снощи Тодор се съгласи да разкаже първо пред камерата на bTV своята гледна точка за случилото се.
Когато маркировката изчезне
Тодор планирал внимателно пътуването си в планината. Използвал четиридневна сателитна прогноза, според която времето ще е слънчево. Преходът обаче се удължил непредвидено, тъй като маркировката по билото изчезва. Тодор загубил един ден в лутане и решава да пренощува под билото.
На следващата нощ внезапно бил застигнат от виелица. Така 39-годишният мъж прекарва над 48 часа в палатка при смразяващи температури. „Горе да е било минус 20. И с вятъра, да кажем, горе става минус 35. Значи, снегът, вятърът – всичко си влизаше вътре”, разказва той.
Издирваният в планината мъж нарочно чакал тежки условия
Последно Тодор Владимиров написал във „Фейсбук“, че ако няма риск за живота, не си струва
Как минава денят „под обсадата” на бурята? „В палатката... значи, аз съм в спалния чувал, тя се смачка от моята страна, от другата се напълни палатката със сняг. И се получи метър и половина пространство на шалтето, и аз тъй на кравай, и през една дупка на спалния чувал – от там пушех, от там ядях. В смисъл бях на кравай, бях абсолютно схванат...Ами, мислех си само: ще оживея, имам за какво да живея. Имам жена, имам деца, имам приятели, имам близки хора... Нали, силен съм, ще оживея”, спомня си Тодор.
50 на 50
Категоричен е: „Аз въобще не съм мислил, че ще умирам. Не съм се предал, нищо. Гледах да бъда рационален, тялото ми да е като една батерия”. Помогнали му запасите от храна и бренди.
Изпитал страх в момента, в който му свършила газта. „Това беше най-критичният момент, защото като няма вода - няма храна, като няма храна – няма енергия, спираш да бъдеш батерия да топлиш. Като спреш да топлиш, почваш да изстиваш. Това беше най-критичният момент. Щото горе си постоянно жаден. Може би като в пустинята. Колкото и невероятно да звучи, постоянно ти е сухо на устата и ти се пие”, обяснява мъжът.
Тодор е излизал от палатката, но първоначално решил да не се отдалечава – 20 минути навън са равносилни на смърт. Застигнала го и втора буря.
Издирваният в Стара планина Тодор е жив, появи се сам
Днес в акцията по издирването му се включи и военен хеликоптер
В палатката четял. Фентъзи – „Замъкът на лорд Валънтайн”. „Единственият ми кошмар беше ,че нямах изход. В смисъл, че надолу не мога да намеря път, нагоре пътят го знам, но не мога да стигна. Имам право само на един ход. И този ход трябва да е правилен”.
След като останал без газ, тръгнал надолу, защо бил убеден, че на сегашното място го очаква сигурна смърт, докато иначе шансовете му са 50:50. Случайно открива следи, които го отвеждат до хижа „Васил Левски”. Там го гледали като възкръснал мъртвец.
Защо го направи?
За Тодор отшелническият туризъм в планината е начин да зареди мисловните батерии и да избяга от всекидневието: „Аз си обичам планината от малък. Аз си ходя и за риба по три дена. Отивам си за риба и съм си абсолютно сам. От това не произтичат никакви неприятности”.
През януари пак пътешествал самотно из Балкана, но в по-спокойна част от планината. През първите дни забравил да си изключи телефона и останал без батерия. „Жената горе-долу знае, че три дена като не се обадя, може да имам проблем с телефона и така-нататък. Не е нещо, което да е кой знае какъв проблем”, казва Тодор.
Изчезналият Тодор пред bTV: И друг път съм виждал виелици горе, не знаех, че ме издирват
Оборудването на 39-годишния мъж се оказало дефектно и той тръгнал към хижата
Сега е категоричен, че е бил „на възможно най-откритото място”, но го търсели в съвсем различна част от планината. По думите му никой не мислел насериозно, че ще го намерят жив.
Спасители го упрекват защо не се е качил на билото, за да се обади, при положение, че е имал батерия. „Аз правих един опит. Той е неуспешен. То е 75 градуса наклон, нали. И точно както скалите – става един процеп, и има други скали… В този процеп имаше тапа от сняг може би 2 метра! Аз просто нямам екипировка да мога да мина през 2 метра преспа. При 70 градуса наклон! Нямаше как технически да го направя. Другото, което е – дето съм стоял свит в палатката – аз на практика нямах и сили да го направя”, категоричен е мъжът.
Кои ще плати?
„Искам да се извиня на всички, които са ме търсили, но аз нямам никаква вина за цялата ситуация може би, от гледна точка на това, че просто така се получиха нещата!”, категоричен е Тодор.
Издирването му ще струва минимум 25 000 лв. От чий джоб ще дойдат? „Не знам какво да кажа (…) Ако трябвам да ме вкарат в затвора. Нямам такива пари. Просто… аз даже не знаех, че ме издирват!”. Няма застраховка, работи в строителството за 6-700 лв. на месец.
Пред камерата на bTV той признава, че не си е и мислил за проблемите, които ще си навлече след като достига до хижата. "В един момент започнах да се чудя дали не е по-добре да се върна горе", признава той. 25 000 лева струва акцията по издирването в планината на Тодор Владимиров Той е имал застраховка, но тя ще покрие малка част от разходите
Тодор получи важен урок – никога да не предприема самотни преходи в район без предварително проучена маркировка. За съжаление, попадналите в неговото положение най-често нямат неговия късмет.


description: Или когато катинарът е решение за всяка ситуация

title: Всичко е ясно, да излязат децата

maintext:
Можете ли да си представите как изглеждат 200 деца накуп? Това са приблизително 10 паралелки. Или един пълен училищен двор. Доста шумно, нали?
Точно 200 деца посвещават половината от деня си на уроците в клас, а другата половина - на спортни занимания. Те тренират волейбол в ЦСКА и са част от най-голямата детско-юношеска школа у нас. Избрали са топката пред смартфона. Дисциплината пред бързата закуска. Работата в екип пред смъртоносните изкушения.
След двайсетина дни всичко това ще се изпари във въздуха. Школата ще остане без тренировъчна зала. А 200 деца ще трябва да посветят половината си ден на нещо различно. Може би ще отидат в друг клуб. Или ще предпочитат друг спорт. Но нищо чудно да се отдадат на съвсем различни занимания.
Децата на волейболния ЦСКА остават без зала (ВИДЕО)
Клубът трябва да освободи "Армеец" до края на годината
Въпросната зала "Армеец" е дом на волейбола в ЦСКА вече 40 години. Има ли смисъл да изреждаме какви имена са направили първите си стъпки край мрежата в нея? Какви легенди е родила тя за българския волейбол?
Нейният собственик (?!?) - държавното иновационно предприятие с неясни функции "София Тех Парк", реши да дръпне шалтера. На пръв поглед мотивът е съвсем резонен - залата е опасна, условията са мизерни и детските животи са застрашени.
Всичко това са безспорни факти. Сурови констатации. Мерките са предприети и скоро проблемът ще отпадне с помощта на тежък катинар.
Гениално, наистина. Да спасим децата, като ги пратим на улицата.
Да, вероятно ремонтът е скъп и недалновиден. Да, клубът също следва да инвестира в залата. И щом не успява да я поддържа в прилично състояние, сега ще трябва да търси други варианти. Срещу съответния наем, разбира се. Наскоро ЦСКА едва се спаси на косъм от фалит и от полет в бездната. Сигурно ще оцелее и в това.
Тук просто милионите поемат по други направления. Новото и лъскавото се отразяват далеч по-ползотворно на имиджа. А за всичко останало има катинар. Така е най-лесно, нали?
Всичко е ясно. Да излязат децата.


description: Би било обидно за жертвите, живи и мъртви, и оскърбление за правосъдието да се изрече присъда, по-малка от най-тежкото наказание, предвидено в закона – доживотен затвор, каза прокурорът

title: Прокуратурата на Хагския трибунал поиска доживотен затвор за Ратко Младич

maintext:
Прокуратурата на Международния трибунал за военните престъпления в бивша Югославия поиска от съдиите да осъдят на доживотен затвор Ратко Младич, предадоха информационните агенции.
74-годишният босненски сръбски генерал е обвинен по две точки в геноцид (заради избиването на 8000 мюсюлмани в Сребреница), в преследване и изтребление, убийства, депортации и престъпления срещу човечеството с цел създаване на етнически чиста сръбска държава.
В Хага откриха мъртъв свидетел на защитата на генерал Ратко Младич
Младич е обвинен в геноцид, военни престъпления и престъпления срещу човечеството
Подобни са обвиненията и срещу политическия лидер на босненските сърби по времето на войната Радован Караджич, който бе осъден на 40 години затвор.
Първи свидетел срещу Ратко Младич разказва за ужаса на войната
Евледин Пасич е едва 14-годишен когато започва войната в Босна
„Би било обидно за жертвите, живи и мъртви, и оскърбление за правосъдието да се изрече присъда, по-малка от най-тежкото наказание, предвидено в закона – доживотен затвор“, каза прокурорът Алън Тиегер.


title: „Съкрушен съм”: Звезди скърбят за Кари Фишър

maintext:
„Нямам думи. Съкрушен съм.” Така актьорът Марк Хамил, изиграл Люк Скайуокър – брат на принцеса Лея в „Междузвездни войни”, реагира на новината за смъртта на своята колежка Кари Фишър.
Актрисата е починала тази сутрин в болницата, след като преди дни претърпя сърдечна криза по време на полет от Лондон до Лос Анджелис. „Кари Фишър беше брилянтен писател, актьор и приятел. Беше много забавна. Не мога да повярвам, че си отиде”, написа американската водеща Елън Дедженерис в своята „Туитър” страница.
.@CarriefFisher was a brilliant writer, actor, and friend. She was so much fun. I can't believe she's gone. https://t.co/wpxGvBWA0b — Ellen DeGeneres (@TheEllenShow) December 27, 2016
„Дълбоко съм натъжен да науча за смъртта на Кари Фишър. Ще ми липсват нашите разговори. Невероятен талант! Една светлина угасна”, каза актьорът Уилям Шатнър, играл в култовата поредица „Стар трек”.
I'm deeply saddened to learn of the death of Carrie Fisher. I will miss our banterings. A wonderful talent & light has been extinguished. — William Shatner (@WilliamShatner) December 27, 2016
„Кари беше брилянтна, смешна и талантлива”, написа актрисата Миа Фароу в „Туитър”.
Carrie was brilliant, funny and talented. Sending huge love be to her mom, her daughter, Billie and her many friends — mia farrow (@MiaFarrow) December 27, 2016
„Тя беше най-умният, забавен, мил и смел човек, когото някога съм познавал. Загубата на Кари Фишър е смачкваща”, написа британският актьор Стивън Фрай.
She was the brightest, funniest, bravest, kindest, cleverest and sweetest person I ever knew. A crushing blow to lose @carrieffisher — Stephen Fry (@stephenfry) December 27, 2016
„Загубихме един невероятен съюзник в битката ни с психичните заболявания и пристрастяването. Бъди силна. Бъди толкова силна, колкото винаги си искала, Кари”, написа американската комичка Маргарет Чо. Покойната Фишър беше изявен лектор на теми като психични заболявания и пристрастеността към наркотици и алкохол.
We just lost a great ally for mental health and addiction. Be strong, be as strong as she'd want you to be. Rest in paradise @carrieffisher pic.twitter.com/vxDJkVag06 — Margaret Cho (@margaretcho) December 27, 2016
„В сърцата на всички служители на „Лукасфилм” има специално място за Кари и трудно можем да си представим света без нея. Тя беше позната като принцеса Лея за света, но беше много скъп приятел за нас. Духът й беше невероятен. Кари беше най-емблематичният женски герой на нашето поколение. Ролята й на принцеса Лея беше вдъхновение за всички млади момичета, които имаха нужда от сила и увереност”, написа продуцентът Катлийн Кенеди, част от студиото „Лукасфилм”.
Фенове и известни личности изпратиха легендарната актриса с фраза от култовата сага: Нека Силата бъде с теб!
„Смъртта е естествена част от живота. Радвайте се за тези, които се трансформират в Силата. Не ги оплаквайте. Не скърбете за тях.” Тази фраза, използвана от друг герой в „Междузвездни войни” – Йода, се превърна в една от най-споделяните в социалните мрежи след смъртта на Фишър.


description: И нови снеговалежи

title: Силен вятър и утре

maintext:
През следващото денонощие над по-голямата част от страната ще бъде предимно облачно. През нощта сняг ще превалява главно в западните райони и в планините. Утре валежи от сняг ще има в Източна България, където ще духа и силен северен вятър и ще има условия за навявания.
В Западна България облачността временно ще се разкъсва, на места и до слънчево. Минималните температури ще са между минус 6° и минус 1°, а максималните – между минус 2° и 3°.
В планините ще бъде предимно облачно. През нощта сняг ще вали главно в масивите от Западна България, а през деня - в Стара планина, Странджа и Сакар. Ще духа силен до бурен северен вятър. Максималната температура на височина 1200 метра ще е около минус 9°, на 2000 метра – около минус 13°.
През последния ден от старата година над югоизточната половина от страната облачността ще се задържи значителна и ще продължи да превалява сняг, в повечето места - слаб. В крайните северни и западни райони ще има разкъсана облачност, в отделни райони - до предимно слънчево.
Вятърът ще е от запад-северозапад, слаб, в Дунавската равнина за кратко ще се усили до умерен. И в източните райони вятърът ще отслабне и ще се ориентира от северозапад. В новогодишната нощ валежите ще спрат, а облачността ще намалее, най-късно в крайните югоизточни райони. Температурите към полунощ ще са между минус 5° и 0°. В неделя и понеделник времето ще е предимно слънчево, вятърът слаб, от запад-северозапад. Температурите ще се повишат.


title: САЩ, ЕС, ООН и НАТО осъдиха убийството на руския посланик в Турция

maintext:
Американският държавен секретар Джон Кери осъди днешното убийство на руския посланик в Турция и заяви, че САЩ са готови да съдействат на Русия и Турция при разследването на нападението, предаде Ройтерс.
Посланик Андрей Карлов беше застрелян в гръб, докато произнасяше реч в Центъра за съвременно изкуство в Анкара.
"Осъждаме убийството и сме готови да окажем помощ на Русия и Турция в разследването на това позорно нападение, което е и посегателство срещу правото на дипломатите да представляват в условия на сигурност страните си по света", каза Кери.
"Това ужасяващо нападение срещу представител на дипломатическия корпус е недопустимо и ние сме единни с Русия и Турция в решимостта си да се изправим срещу тероризма във всичките му форми", заяви говорителят на Съвета за национална сигурност към Белия дом Нед Прайс, цитиран от ДПА.
Атентатор уби руския посланик в Турция (ОБНОВЕНА)
Андрей Карлов беше тежко прострелян от 22-годишен турчин, докато говореше на откриването на изложба
Актът беше осъден също от Пентагона и от американската постоянна представителка в ООН Саманта Пауър.
Върховният представител на Европейския съюз за външната политика и сигурността Федерика Могерини изрази солидарност с Русия.
"ЕС осъжда по най-категоричен начин нападението срещу представителя на страната в Турция. Искаме да засвидетелстваме солидарността си с Русия пред този престъпен акт на насилие, посочи тя в изявление, цитирана от ДПА.
Дълбоко бях потресена, когато научих за необяснимото нападение срещу посланик Андрей Карлов в Анкара. Поднасяме най-дълбоки съболезнования на семейството му, на всички негови колеги и на руските власти, отбеляза Могерини в писмо до руския външен министър Сергей Лавров, цитирана от ТАСС.
"Осъждаме въоръженото нападение срещу руския посланик в Турция. Нападението над дипломат или посланик не може да бъде оправдано по какъвто и да било начин", заяви говорителят на ООН Стефан Дюжарик.
Генералният секретар на НАТО Йенс Столтенберг също осъди убийството.
"Моите съболезнования на семейството на посланика и на руския народ. За такъв отвратителен акт не може да има оправдание", заяви той.
Убийството беше извършено в навечерието на планираната за утре в Москва среща на външните министри и министрите на отбраната на Русия, Турция и Иран, посветена на Сирия.
Говорителката на руското външно министерство Мария Захарова заяви, че Русия разглежда покушението като терористичен акт и ще повдигне този въпрос пред Съвета за сигурност на ООН.


description: Надявам се държавата да ми помогне да възстановя къщата си, каза Николай Цачев

title: Пострадал от взрива: Не усетих кое ме удари, всичко хвърчеше

maintext:
Усетих трясъка, избиването на дограмата, черчевета, врати, прозорци. Всичко хвърчеше – телевизори, маси, табуретки, не разбрах кое точно ме удари. Това разказа пред bTV Николай Цачев, един от пострадалите от взрива в Хитрино, който е със счупени пръсти на краката в резултат на инцидента. Той сподели, че половин час не е могъл да излезе от мазилките и счупените предмети.
Николай е настанен в кризисния център в Шумен. Казва, че в момента има голямо внимание към пострадалите и че държавата действа добре, помага им. Мъжът обаче е притеснен какво ще се случи от тук нататък. Той се надява държавата да му помогне да възстанови къщата си.
В Кризисния център остават 10 души от настанените вчера 14. Някои от тях са предпочели да отидат при свои близки. Част от евакуираните днес са получили възможност да се върнат в родното си място и заедно с придружител от властите да вземат най-необходимото – вещи, документи, пари.


description: Той е обвинен за измама, документно престъпление и разгласяване на държавна тайна

title: СГС гледа мярката на задържания агент на ДАНС

maintext:
Софийският градски съд гледа мярката за неотклонение на началника на сектор в ДАНС, чийто арест беше оповестен вчера.
Агентът на родното ФБР е обвинен за измама, документно престъпление и разгласяване на държавна тайна.
Той обещавал на четирима чужди граждани, че ще им съдейства да получат българско гражданство и че ще им предостави документи за постоянно пребиваване у нас.
За тази услуга той е получил над 36 000 лева. За измамата го грози затвор до 8 години, както и конфискация на имуществото.
Той е предупредил и свидетел с информация за подслушване на заподозрени в тероризъм.


description: Инцидентът е станал близо до град Синоп

title: Петима загинали и над 20 ранени при автобусна катастрофа в Турция

maintext:
Петима души загинаха, а над 20 са ранени, след като автобус пропада в 10-метрова пропаст близо до град Синоп в Северна Турция.
5 killed as bus falls off cliff in northern Turkey https://t.co/eDOeNGbG1c pic.twitter.com/RflrAVrdd8 — Hürriyet Daily News (@HDNER) 29 декември 2016 г. ;
Водачът е изгубил контрол над превозното средство заради снега и поледицата на пътя, съобщава Анадолската информациона агенция.
Спешни екипи са на мястото на инцидента, но спасителната операция е затруднена заради обилния сняг.


description: СДС в момента няма нищо общо с автентичното дясно, смята бившият премиер

title: Пламен Орешарски: Няма да има лесно правителство след изборите

maintext:
Няма да има лесно правителство след изборите. Това обяви в предаването „Тази сутрин” бившият премиер Пламен Орешарски.
Той не вижда в смисъл да се протака процедурата по връчване на мандати от президента. Не виждам смисъл от всички напъвания, това излага президента, коментира Орешарски.
На въпроса дали са му предлагали да стане премиер отново той отговори: „Не ми е предлагано да съм премиер и не бих приел. Не бих бил премиер за празниците”. Той не се вижда и като депутат.
Пламен Орешарски намекна, че не е склонен да участва в служебен кабинет
Той упрекна депутатите, че не са си понижили субсидията след референдума
СДС няма нищо общо в момента с автентичното дясно, каза още Орешарски, който преди години работеше за СДС и дори за малко беше кандидат за кмет на София на партията.
Пламен Орешарски смята, че е постигнал нелош резултат на последните избори, на които се яви като кандидат-президент, подкрепен от ДПС. Той уточни, че не е получил финансова подкрепа от партията.
Вижте целия разговор във видеото:


description: Аз съм в затвора за няма нищо. Ей така, каза той

title: Любомир Данчев не се призна за виновен за палежа на Тютюневия град

maintext:
Любомир Данчев – единственият обвиняем за пожара в Тютюневите складове в Пловдив, не се призна за виновен.
Делото срещу него започна днес в Пловдивския районен съд. 44-годишният Данчев е обвинен, че е причинил пожара по непредпазливост. При инцидента на 20 август изгоряха четири сгради, три от които – паметник на културата. Щетите са за над 11 млн. лв.
„Аз съм в затвора за няма нищо. Ей така“, каза Данчев пред журналистите.
Той заяви, че никой не му е плащал за палежа, не знае кой е запалил огъня, не е бил по това време в склада, но „има такива хора, дето умишлено ги палят тези работи“.
Адвокати: Клошарят, обвинен за палежа на тютюневите складове, е необходимият грешник
Днес съдът в Пловдив решава дали да остави в ареста задържания Данчев.
От съда мъжът ще поиска „да ме оправдаят, защото нямам вина“.
Пред bTV адвокатите на Данчев коментираха, че обвинението няма да издържи, а делото е пълно с прецеденти. Освен това прокуратурата очевидно отказва да работи по друга следа, след като преквалифицира обвинението от умишлен палеж в палеж по непредпазливост.
Адвокатите на обвиняемия за пожара в Тютюневите складове: Делото е пълно с прецеденти
Делото започва днес
Вижте повече във видеото: